CELEX: 22013D0026
Language: et
Date: 2013-02-01 00:00:00
Title: EMP ühiskomitee otsus nr 26/2013, 1. veebruar 2013 , millega muudetakse EMP lepingu XX lisa ( „Keskkond” )

30.5.2013   
            
            
               ET
            
            
               Euroopa Liidu Teataja
            
            
               L 144/32
            
         EMP ÜHISKOMITEE OTSUS
   nr 26/2013,
   1. veebruar 2013,
   millega muudetakse EMP lepingu XX lisa („Keskkond”)
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida Euroopa Parlamendi ja nõukogu 22. oktoobri 2008. aasta määrus (EÜ) nr 1102/2008, metallilise elavhõbeda ning teatavate elavhõbedaühendite ja -segude ekspordi keelustamise ja metallilise elavhõbeda ohutu ladustamise kohta (1).
            
         
               (2)
            
            
               Määrust (EÜ) nr 1102/2008 tuleb lugeda arvestades asjaolu, et kaubavahetus kolmandate riikidega ei kuulu EMP lepingu reguleerimisalasse ja seega ei kohaldata elavhõbeda eksporti keelustavaid sätteid EFTA riikide suhtes. Kuna aga sätted, mis käsitlevad jäätmetena käsitatavat elavhõbedat, on EMPs kohaldatavad, teevad EFTA riigid koostööd, tagamaks ekspordikeelu rakendamist.
            
         
               (3)
            
            
               Seetõttu tuleks EMP lepingu XX lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XX lisa punkti 22 (nõukogu direktiiv 96/59/EÜ) järele lisatakse järgmine punkt:
   
               „22a.
            
            
               
                  32008 R 1102: Euroopa Parlamendi ja nõukogu määrus (EÜ) nr 1102/2008, 22. oktoober 2008, metallilise elavhõbeda ning teatavate elavhõbedaühendite ja -segude ekspordi keelustamise ja metallilise elavhõbeda ohutu ladustamise kohta (ELT L 304, 14.11.2008, lk 75).
               Käesolevas lepingus loetakse kõnealuse määruse sätteid järgmiste kohandustega.
               
                           a)
                        
                        
                           Artikkel 1 sõnastatakse järgmiselt:
                           „Metallilise elavhõbeda (Hg, CAS RN 7439-97-6), kinaveri, elavhõbe(I)kloriidi (Hg2Cl2, CAS RN 10112-91-1), elavhõbe(II)oksiidi (HgO, CAS RN 21908-53-2) ja teiste ainetega segatud metallilise elavhõbeda, sealhulgas elavhõbedasulamite, mille elavhõbedasisaldus on vähemalt 95 massiprotsenti, eksport EList EFTA riikidesse ja vastupidi ning EFTA riikide vahel on lubatud.
                           See säte ei mõjuta rangemaid impordi või ekspordipiiranguid, mis kehtivad EFTA riigis käesoleva määruse inkorporeerimise ajal EMP lepingusse.
                           EFTA riigid võtavad tõhusaid meetmeid tagamaks, et esimeses lõigus nimetatud elavhõbedat, elavhõbedaühendeid ja -segusid ei ekspordita EList EFTA riigi kaudu kolmandasse riiki. Sama kehtib metallilise elavhõbeda segamisel muude ainetega metallilise elavhõbeda ekspordi eesmärgil EList EFTA riigi kaudu kolmandasse riiki. Keeld ei kehti esimeses lõigus nimetatud ühendite ekspordi kohta, kui neid kasutatakse teadus- ja arendustegevuseks, meditsiinis või analüüsideks.”
                        
                     
                           b)
                        
                        
                           Artiklit 9 ei kohaldata EFTA riikide suhtes.”
                        
                     
         Artikkel 2
   Määruse (EÜ) nr 1102/2008 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. veebruaril 2013, tingimusel et EMP ühiskomiteele on esitatud kõik EMP lepingu artikli 103 lõike 1 kohased teated (2).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 1. veebruar 2013
      
         
            EMP ühiskomitee nimel
         
         
            eesistuja
         
         Gianluca GRIPPA
      
   
   
      (1)  ELT L 304, 14.11.2008, lk 75.
   
      (2)  Põhiseadusest tulenevaid nõudeid ei ole nimetatud.